Misbach Jusa Biran

Misbach Jusa Biran ya iku sutradara lan juru tulis skénario, sinématèk, uga sastrawan.
Lair ana Rangkasbitung, Lebak, Banten ing 22 September 1933 lan surud ana Tangerang Kidul, Banten, ing 11 April 2012.
Nyandhang gelar haji taun 1964.

Kulawarga
Misbach Yusa Biran ya iku anaké Ayun Sabiran saka Minangkabau dan Yumenah Banten.
Bapaké asal Dangung-dangung, Lima Puluh Kota, Sumatra Kulon, ya iku wong Digulis kang banjur dadi pamilik studio foto.
Jeneng Misbach dikèki bapaké, njupuk jeneng tokoh pergerakan Haji Misbach.
Déné, Yusa Biran, ditambahaké Misbach nalika dhèwèké diwasa, kang dadi jeneng pena-né bapaké, "Jose Beron".

Misbach sepisanan mbojo karo Eleanora Nikijuluw (Nora) tanggal 12 Maret 1964.
Pisah ing Dhésèmber 1964.

Limang taun lebaré, utawa pasé tanggal 16 Januari 1969, mbojo karo Nany Wijaya.
Karo Nany Wijaya, nduwé 6 anak, ya iku 4 wadon lan 2 lanang.

Pakaryan
Jenengé wiwitan kondhang amarga skètsa-skètsané ngenani "Seniman Senen" kang diemot ana kalawarti Aneka taun 1950-an.
Nganggo jeneng Ardjawi, dhèwèké uga ngisi ruang "Komedi Djakarta" ana èdhisi minggu Harian Abadi kang nggambaraké urip sedinan-dina wong Jakarta.
Saka skètsa-skètsa iki, dhèwèké banjur nulis cerita kang digawé filem Ardjawi ke Ibukota

Ana donya perfileman
Kawit ana Taman Madya (SLTA) Taman Siswa, Jakarta, dhèwèké wis nyutradarani manéka téater lan nulis resènsi filem.
Déné, ana donya filem, dhèwèké wiwit ing taun 1954 minangka juru cathet skrip ana studio Perfini.
Taun 1956, dhèwèké kacathet minangka anggota sidhang pengarang ana studio pimpinan Usmar Ismail Marzuki.
Taun 1960, dhèwèké wiwit njangkah minangka sutradara enom.
Ana "Pekan Apresiasi" taun 1967, dhèwèké kapilih minangka juru tulis carita paling apik kanggo filem Menjusuri Djedjak Berdarah lan sutradara paling apik kanggo panggarapan filem Di Balik Tjahaja Gemerlapan.

Sabubaré nyutradarani Honey, Money and Jakarta Fair taun 1970, Misbach mutuské mandheg dadi sutradara, amarga filem jaman iku akèh diwènèhi bumbu sèks.
Kontribusiné ana donya filem ora banjur mandheg.
Dhèwèké ngrumusaké pangadhege Karyawan Film dan Televisi (KFT), kalebu nulis konsèp anggaran dhasaré, ana taun 1964.
Taun 1970, Miisbach uga dadi salah sawijining pangrancang ngadhege Akandemi Sinematografi kang saiki dadi Jurusan Film IKJ.
Misbach mulang ana kono taun 1970 nganti 1995 kanggo mata kuliyah Sajarah Film Indonesia dan Penulisan Skenario Film.
Taun 1978, dhèwèké ngedhegaké Yayasan Citra, sawijining badan pendidikan filem.

Pakaryané Misbach kang paling misuwur ya iku Sinematek Indonesia. Pusat dokumèntasi filem gedhé dhéwé ana Asia iku didhegaké taun 1975  ditopang béaya saka Gubernur Daerah Khusus Ibukota (DKI) Ali Sadikin. 
Dhèwèké uga dadi pimpinan sepisanan lembaga kang duwé gensi iku.

Cerita cekak
Karyané kang awujud cerkak: 
1. Mangsa Barat; 
2. Si Embok dan si Kukut; 
3. Nasihat; 
4. 2-0-1-1 Potongan Rambut Edhie Polo; 
5. Bentang Filem Anyar, Boga Bakat.

Novèl
Menyusuri Djedjak Berdarah diterbitaké taun 1967 kanthi Penerbit Budajata, Jakarta, ya iku panulisan saka cerita filem kang digawé dhèwèké dhéwé.

Drama/lakon
Karyané kang awujud drama/lakon: 
1. Bung Besar, éntuk Bebungah Kedua Penulisan Naskah Drama Kementrian Pendidikan dan Kebudayaan taun 1958; banjur diterbitaké kanthi bersambung ana kalawarti Budaya no. 3, 4, lan 5 taun 1959; Bung Besar sarat kritik nuju Bung Karno kang wektu kuwi ngangkat awake dhéwé minangka Pemimpin Besar Revolusi. Gara-gara Bung Besar, dhèwèké meh baé cilaka lantaran dimungsuhi pendhukunge Bung Karno. 
2. Setengah Djam Mendjelang Maut, ditulis taun 1968, naté ditayangaké ing TVRI.

Cathetan suku

Bibliografi

Pranala njaba 
Laman web Perpusnas 
Laman web Film Indonesia
Laman web Antaranews
Laman web Jakarta.go.id/Encyclopedia

Sutradara
Sastrawan
Lair 1933
Artikel Wiki Mrebawani